Drie vas ná hulle op polisie losbrandArgieffoto: Kent Williamson Drie mense is Vrydagmiddag in hegtenis geneem toe hulle op die polisie, wat op hul spoor was, losgebrand het. Kapt. Kay Makhubele, woordvoerder van die polisie, het gesê lede van die polisie het omstreeks 13:00 ŉ Ford Fiesta agternagesit nadat die insittendes van dié voeruig vroeër die dag probeer het om ŉ winkel in die Eastgate-inkopiesentrum te beroof. Die polisie het die betrokke voertuig op Van Buurenweg gewaar en ’n jaagtog tussen die verdagtes en die polisie het ontstaan. Die verdagtes het in dié stadium skote op die polisie afgevuur waarna die polisie teruggeskiet het. Volgens Makhubele het die verdagtes by die Eastgate-inkopiesentrum se parkeerterrein ingedraai waar hulle eindelik deur die polisie voorgekeer en in hegtenis geneem is. Die polisie het op twee onwettige vuurwapens beslag gelê, het Makhubele gesê. Die drie verdagtes sal na verwagting Dinsdag in die Germiston-landdroshof verskyn.